recursal/SuperWikiNEXT-32B huggingface dataset:
**ஆலத்தூர் மயிலாயியம்மன் கோயில்** என்பது திருச்சிராப்பள்ளி மாவட்டத்தில் ஆலத்தூர் எனுமிடத்தில் அமைந்துள்ள அம்மன் கோயிலாகும்.  இக்கோயில் வடக்கு நோக்கிவாறு அமைந்துள்ளது. இக்கோயிலில் வைஷ்ணவி தேவிக்கு பதிலாக மயிலாயி அம்மன் உள்ளார். மயிலாயி அம்மனை திருமகள் என்கின்றனர். மயிலாயியை வழிபட்டால் செல்வ வளம் பெருகும் என்பது நம்பிக்கையாகும்.

மூலவர்
------

இக்கோயிலில் கன்னிமார்கள் ஒரே திசையில் அமைந்துள்ளார்கள். இவர்களின் நடுவே மயிலாயி அம்மன் உள்ளார்.

பிராம்மி, மகேஸ்வரி, வராகி, வைஷ்ணவி, கவுமாரி, இந்திராணி, சாமுண்டி ஆகியோரை சப்த கன்னிகள் என்கின்றனர். இவர்களில் நடுவில் உள்ள வைஷ்ணவி தேவிக்குப் பதிலாக இங்கு மயிலாயி அம்மன் உள்ளார். தமிழகத்தின் வேறு எந்தக் கோயில்களிலும் இவ்வாறு மயிலாயி அம்மன் இல்லை.

சன்னதிகள்
---------

இக்கோயிலில் மகா கணபதி, சாம்பவன், முப்புலி கருப்பண்ணசாமி, மதுரைவீரன், பட்டவன் ஆகியோரின் சன்னதிகள் அமைந்துள்ளன.

திருவிழாக்கள்
-------------

மயிலாயி அம்மன் கோயிலில் சித்திரை மாதத்தில் 10 நாட்கள் திருவிழா நடக்கிறது.

இவற்றையும் காண்க
----------------

* அட்ட லிங்கங்கள்
* அட்ட பைரவர்கள்
* அட்டவீரட்டானக் கோயில்கள்
* அட்ட வசுக்கள்
* அட்ட திரிம்சத் உபசாரங்கள்
* அட்ட விநாயகர்

ஆதாரங்கள்
---------

1. ↑   மனம் போல் வாழ்வு தரும் மகாலட்சுமி தினத்தந்தி ஜூலை 29,2014
2. ↑  தீபம் ஏப்ரல் 20 2016 இதழ் பக்கம் 33
ராபர்ட் டிலூனே, *Simultaneous Windows on the City*, 1912, Hamburger Kunsthalle
**ஆர்பியம்** (*orphism*) அல்லது **ஆர்பியக் கியூபிசம்** (*Orphic Cubism*) என்பது, கியூபிசத்தில் இருந்து கிளைத்த ஒரு கலை இயக்கம். ஓவியங்களில் தூய பண்பியல் தன்மையையும், பிரகாசமான நிறங்களையும் பயன்படுத்திய இவ்வியக்கத்தினர், பால் சிக்னாக், சார்லசு என்றி, சாய வேதியியலாளரான யூசென் செவ்ரோல் போன்றோரின் கோட்பாட்டு எழுத்துக்களின் செல்வாக்குக்கு உட்பட்டிருந்தனர். இந்த இயக்கம், கியூபிசத்துக்கும், பண்பியல் ஓவியத்துக்கும் இடையிலான ஒரு மாறுநிலைக் கட்டமாகவே பார்க்கப்படுகிறது. கியூபிசத்தில் ஒற்றைவண்ண ஓவியங்கள் வரையப்பட்ட காலத்தில் நிறங்களைப் பயன்படுத்தி *ஆர்பிய* இயக்கத்துக்கு முன்னோடிகளாக இருந்தோர், பிரான்டிசேக் குப்கா, ராபர்ட் டிலூனே, சோனியா டிலூனே என்போராவர். 

பிரான்சுக் கவிஞரான கியோம் அப்பொலினயர் (Guillaume Apollinaire) என்பவரே *ஆர்பியம்* என்னும் பெயரை 1912 ஆம் ஆண்டில் முதன் முதலில் பயன்படுத்தினார். கிரேக்கக் பாடகரும், கவிஞருமான ஆர்பியசு என்பாரின் பெயரைத் தழுவியே இவ்வியக்கத்துக்குப் பெயர் உருவானதாகத் தெரிகிறது. இவ்வியக்கத்தைச் சேர்ந்த ஓவியர்கள் தமது படைப்புக்களில் ஆர்பியசின் உணர்ச்சிப் பாடல் தன்மைகளைப் புகுத்த முயற்சிப்பதை இப்பெயர் கருத்தில் கொள்வதாகத் தெரிகிறது.

குறிப்புக்கள்
-------------

1. ↑  Tate Glossary பரணிடப்பட்டது 2011-01-09 at the வந்தவழி இயந்திரம் retrieved February 12, 2010

இவற்றையும் பார்க்கவும்
----------------------

* கியூபிசம்
* பண்பியல் ஓவியம்
* ஒத்திசைநிறவியம்

வெளியிணைப்புக்கள்
-----------------

விக்கிமீடியா பொதுவகத்தில்,  
 ***Orphism***   
என்பதின் ஊடகங்கள் உள்ளன. 

1. நவீன ஓவிய அருங்காட்சியகச் சேகரிப்பு: ராபர்ட் டிலூனே
2. நவீன ஓவிய அருங்காட்சியகச் சேகரிப்பு: சோனியா டிலூனே
3. நவீன ஓவிய அருங்காட்சியகச் சேகரிப்பு: பிரான்டிசேக் குப்கா
**படமாத்தூர்** (Padamathur), தமிழ்நாட்டின் சிவகங்கை மாவட்டம், திருப்புவனம் வட்டம், திருப்புவனம் ஊராட்சி ஒன்றியம், படமாத்தூர் ஊராட்சியில் அமைந்த வருவாய் கிராமம் ஆகும். மதுரை - சிவகங்கை மாநில நெடுஞ்சாலையிலிருந்து தெற்கே இரண்டு கிமீ தொலைவில் அமைந்த படமாத்தூர் துணை அஞ்சலகத்தின் அஞ்சல் சுட்டு எண் 630562; தொலைபேசி குறியீடு எண் 04575 ஆகும். திருப்பாச்சேத்தி - படமாத்தூர் சாலையில் அமைந்த *சிறீ சக்தி சர்க்கரை ஆலையின்* இரண்டாம் அலகு படமாத்தூரில் உள்ளது.

அமைவிடம்
--------

சிவகங்கையிலிருந்து மேற்கே 12 கிமீ தொலைவிலும், மதுரையிலிருந்து 35 கிமீ தொலைவிலும்,  திருப்பாச்சேத்தியிலிருந்து 5 கிமீ தொலைவிலும் படமாத்தூர் உள்ளது. அருகமைந்த கிராமங்கள், பில்லூர், முடிகண்டம், மாத்தூர், அரசனூர், இலுப்பைக்குடி மற்றும் திருப்பாச்சேத்தி ஆகும். அருகமைந்த நகரங்கள் மதுரை மற்றும் சிவகங்கை ஆகும். 

படமாத்தூர் கிராமத்தின், கிழக்கில் சிவகங்கை ஊராட்சி ஒன்றியம் தெற்கில் மானாமதுரை ஊராட்சி ஒன்றியம், வடக்கில் மேலூர் ஊராட்சி ஒன்றியம், மேற்கில் மதுரை கிழக்கு ஊராட்சி ஒன்றியம் அமைந்துள்ளது.

மக்கள்தொகை பரம்பல்
------------------

2011ம் ஆண்டின் மக்கட்தொகை கணக்கெடுப்பின்படி, படமாத்தூர் கிராமத்தின் மொத்த மக்கள்தொகை 2,080 ஆகும். ஒடுக்கப்பட்டோர் எண்ணிக்கை 482 (23.17 %) ஆக உள்ளது. இங்கு 580 வீடுகள் உள்ளது. ஆறு வயதிற்குட்பட்ட குழந்தைகள் 227 ஆவர். சராசரி எழுத்தறிவு 82.95% ஆகும்.

போக்குவரத்து
------------

மதுரையிலிருந்து சிவகங்கை செல்லும் பேருந்துகள் படமாத்தூரில் நின்று செல்கிறது. அருகமைந்த தொடருந்து நிலையம், திருப்பாச்சேத்தி மற்றும் மதுரை ஆகும்.

மேற்கோள்கள்
-----------

1. ↑  "Sakthi Sugars Limited". 2018-05-12 அன்று மூலம் பரணிடப்பட்டது. 2018-04-26 அன்று பார்க்கப்பட்டது.
2. ↑  Padamathur
3. ↑  Padamathur Population - Sivaganga, Tamil Nadu

வெளி இணைப்புகள்
---------------

* கூகுள் வரைபடத்தில் படமாத்தூர்
**கிளாடு பிரான்சுவா ஜெப்ராய்** (*Claude François Geoffroy*, 1729 – 18 சூன் 1753) என்பவர் ஒரு பிரெஞ்சு வேதியியலாளர் ஆவார். இவர் 1753 ஆம் ஆண்டில் பிசுமத் என்ற வேதியியல் தனிமத்தைக் கண்டறிந்தார். அதுவரை பிசுமத்தைக் கொண்டுள்ள தாதுப்பொருட்கள் அடிக்கடி அடையாளம் காணப்பட்டாலும் அவை ஈயம் அல்லது வெள்ளீயம் தனிமங்களின் தாதுக்கள் என்றே அறியப்பட்டன. இவருடைய இப்பொருள் தொடர்பான கண்டுபிடிப்புக்கள் 1753 ஆம் ஆண்டில் வெளியிடப்பட்டன..

1748 ஆம் ஆண்டில் இவர் மருந்து வணிகர்களின் தலைவராக உயர்ந்தார். 1752 ஆம் ஆண்டில் பிரெஞ்சு அறிவியல் பயிற்சி நிறுவனத்தில் வேதியியலாளராக சேர்த்துக் கொள்ளப்பட்டார். 1753 ஆம் ஆண்டு சூன் மாதம் இவர் காலமானார்

இவருடைய தந்தையாரின் பெயரும் கிளாடு ஜோசப் ஜெப்ராய் என்பதால் இவர் கிளாடு ஜெப்ராய், இளையவர் என்றே அடையாளம் காணப்படுகிறார். தந்தையும் பிரெஞ்சு அறிவியல் பயிற்சி நிறுவனத்தில் வேதியியலாளராகவும் மருத்துவம் செய்பவராகவும் பணியாற்றியவர்..

மேற்கோள்கள்
-----------

1. ↑  Elementymology & Elements Multidict Bisemutum Bismuth, History & Etymology
2. ↑  Google Books The Encyclopædia Britannica: The New Volumes
3. ↑  Centenaire de l'Ecole supérieure de pharmacie de l'université de Paris: 1803 by Léon Guignard
பட்டினத்தாரும் பத்திரகிரியாரும்
**பட்டினத்தார் திருவிசைப்பா**  என்னும் நூல் ஒன்றின் பாடல்கள் என மூன்று பாடல்களை எல்லப்ப நாவலர் காட்டிக் குறிப்பிட்டுள்ளார். இசைப் பாடல்களைக் கொண்ட நூல் திருவிசைப்பா. பன்னிரு திருமுறைகள் தொகுப்பில் இது ஒன்பதாம் திருமுறையாகத் தொகுக்கப்பட்டுள்ளது. இந்தத் திருவிசைப்பா தொகுப்பில் இந்த நூல் இடம்பெறவில்லை. இது 16 ஆம் நூற்றாண்டு நூல் எனக் கொள்ளத் தக்கது. பட்டினத்தார் என்னும் பெயர் கொண்ட புலவர்களில் இந்தப் பாடல்களைப் பாடிய புலவரும் ஒருவர்.

##### பாடல்

ஞானத்தின் சிறப்பைக் கூறும் பாடல்

அரசனுக்கு இணை ஆகுமோ பரிசனம் அனைத்தும்
தெரியின் ஞானம் நேர் ஆகுமோ கிரியையின் திரளும்
பரிசனங்கள் பற்பல பெறில் அரசன் நேர் படைக்கும்
கிரியை பற்பல புரிந்திடின் ஞானமும் கிடைக்கும்.

##### அடிக்குறிப்பு

1. ↑  மு. அருணாசலம் (முதல் பதிப்பு 1977, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, முதல் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 157.
2. ↑  பொருள் நோக்கில் சொற்பிரிப்பு செய்யப்பட்டுள்ளது
3. ↑  குறிப்பிட்ட மூன்று பாடல்களில் மு. அருணாசலம் இந்த ஒருபாடலை மட்டுமே பதிப்பித்துள்ளார்
**இந்தியப் பட்டாம்பூச்சி மீன்** (Indian butterflyfish)(கீடோடான் மிட்ரேடசு), **தலைப்பட்டை பட்டாம்பூச்சி மீன்** என்றும் அழைக்கப்படுகிறது. இது கடல் கதிர்-துடுப்பு மீன் வகையாகும். இது கீட்டோடொன்டிடே குடும்பத்தைச் சேர்ந்த பட்டாம்பூச்சி மீன் ஆகும். இது இந்தியப் பெருங்கடலில் காணப்படுகிறது.

விளக்கம்
--------

இந்தியப் பட்டாம்பூச்சி மீனின் உடல் மஞ்சள் நிறமுடையது. இது இரண்டு பரந்த, கருப்பான சாய்வான பட்டைகளைப் பக்கவாட்டில் கொண்டுள்ளது. கண்ணுக்குக் கீழே ஆரஞ்சு நிறத்தில் ஒரு கருப்புக் கண் பட்டை உள்ளது. இடுப்பு துடுப்பு, முதுகு துடுப்பு, குத மற்றும் வால் துடுப்புகள் மஞ்சள் நிறத்தில் உள்ளன. முதுகுத் துடுப்பில் 8 முள்ளெலும்புகளும் 18-20 மென்மையான கதிர்களும் உள்ளன. குதத் துடுப்பில் 3 முள்ளெலும்புகளும் 14 முதல் 15 மென்மையான கதிர்களும் உள்ளன. இந்த மீனின் அதிகபட்ச நீளம் 14 சென்டிமீட்டர்கள் (5.5 அங்) ) வரை வளரக்கூடியது.

பரவல்
-----

இந்தியப் பட்டாம்பூச்சி மீன்கள் இந்தியப் பெருங்கடலில் பரவிக் காணப்படுகின்றன. ஆத்திரேலியாவில் உள்ள கொக்கோசு தீவுகள் மற்றும் கிறிஸ்துமசு தீவு, மாலத்தீவுகள், மொரீஷியஸ், ரீயூனியன், அமிரண்டே தீவுகள் மற்றும் சீசெல்சு உள்ள காசுமோலிடோ தீவு மற்றும் பிரித்தானிய இந்தியப் பெருங்கடல் பகுதியில் சாகோஸ் தீவுக்கூட்டம் ஆகியவற்றில் காணப்படுகிறது.

வாழ்விடம் மற்றும் உயிரியல்
--------------------------

இந்தியப் பட்டாம்பூச்சி மீன் என்பது ஒப்பீட்டளவில் ஆழமான நீரில் காணப்படும் மீனினமாகும். இது 22 முதல் 80 மீட்டர்கள் (72 முதல் 262 அடி) ) உள்ள ஆழமான பகுதியில் வாழ்கிறது (பொதுவாக 50 முதல் 68 மீட்டர்கள் (164 முதல் 223 அடி). பாறைகளின் செங்குத்தான வெளிப்புற துளிகள், இடிபாடுகள் மற்றும் கருப்பு பவளம் மற்றும் கடல் விசிறிகள் வளரும் பகுதிகளில் 5 மீன்கள் வரையிலான சிறிய குழுக்களாக் காணப்படுகிறது. இது முட்டை இடும் சிற்றினமாகும். இந்த சிற்றினம் மிதவை விலங்குகளை மற்றும் கடலடிப் பகுதியில் காணப்படும் முதுகெலும்பில்லாத உயிரினங்களை உணவாக உட்கொள்கிறது.

வகைப்பாட்டியல்
--------------

இந்தியப் பட்டாம்பூச்சி மீனை முதன்முதலில் 1860ஆம் ஆண்டில் செருமனியில் பிறந்த பிரித்தானிய விலங்கியல் நிபுணர் ஆல்பர்ட் குந்தர் (1830-1914 ) மொரிசியசை சார்ந்தது எனக் கூறியுள்ளார்.

பயன்பாடு
--------

இந்தியப் பட்டாம்பூச்சி மீன், மீன் வணிகத்தில் அதிக விலைக்கு விற்கப்படுகிறது. ஏனெனில் இந்த மீன் ஆழமான நீரில் எப்போதாவது சேகரிக்கப்படுகின்றன.

மேற்கோள்கள்
-----------

1. 1 2 3 4  Pyle, R.; Myers, R.F.; Rocha, L.A.; Craig, M.T. (2010). "*Chaetodon mitratus*". *IUCN Red List of Threatened Species* **2010**: e.T165666A6085100. doi:10.2305/IUCN.UK.2010-4.RLTS.T165666A6085100.en.. பார்த்த நாள்: 20 November 2021.
2. 1 2  Bob Goemans (2012). "*Chaetodon mitratus*". Saltcorner. 4 December 2020 அன்று பார்க்கப்பட்டது.
3. ↑  Bray, D.J. (2015). "*Chaetodon mitratus*". *Fishes of Australia*. Museums Victoria. 4 December 2020 அன்று பார்க்கப்பட்டது.
4. 1 2  Froese, Rainer and Pauly, Daniel, eds. (2006). "*Chaetodon mitratus*" in FishBase. April 2006 version.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1055880
* ADW: Chaetodon\_mitratus
* AFD: Chaetodon\_mitratus
* FishBase: 8927
* GBIF: 2385496
* iNaturalist: 97180
* IRMNG: 10835987
* ITIS: 610336
* IUCN: 165666
* என்.சி.பி.ஐ: 1003703
* WoRMS: 218723

 |
**சிவா குமார் ராய்** (Shiva Kumar Rai) என்பவர் நாவலாசிரியர், சிறுகதை எழுத்தாளர், கவிஞர், அரசியல்வாதி ஆவார். இவர் சாகித்திய அகாதமி விருது பெற்றவர். இந்த விருதை தனது கதைகள், கஹாரேய்க்காக 1978ஆம் ஆண்டு பெற்றார்.

வாழ்க்கை வரலாறு
---------------

சிவா குமார் ராய் 1919ஆம் ஆண்டு ஏப்ரல் 26 அன்று சிக்கிமில் உள்ள ரொனொக்கில் பிறந்தார். இவரது தந்தை தோஜ்பீர் ராய். சிவா குமார் ராய் தனது கல்வியை புசுபராணி நடுநிலைப்பள்ளியில் தொடங்கி டார்ஜீலிங் அரசுப் பள்ளியில் முடித்தார். இளங்கலைப் பட்டத்தினை டார்ஜீலிங்கில் உள்ள தூய ஜோசப் கல்லூரியில் முடித்து, 1942ஆம் ஆண்டு கொல்கத்தா, தூய சவேரியார் கல்லூரியில் மேற்படிப்பினைத் தொடங்கினார். இந்நேரத்தில் தீவிர அரசியலில் ஈடுபட்டார். 1948ஆம் ஆண்டு ஜொர்புங்கலா சட்டமன்ற உறுப்பினராகத் தேர்ந்தெடுக்கப்பட்டார். 1952 முதல் 1957 வரை மேற்கு வங்க தொழிலாளர் நல அமைச்சராக இருந்தார். இவர் 22 சூலை 1995 ஆம் ஆண்டில் இறந்தார்.

இலக்கியம்
---------

1930களில் கல்லூரியில் படிக்கும்போது தனது எழுத்துப் பணியினைத் தொடங்கினார். முதலில் பன்சாரி என்ற தலைப்பில் ஒரு இளைஞர் இதழை தொடங்கினார். 1956ஆம் ஆண்டு இவரது கதையின் தொகுப்பு நூல்கள் வெளியிடப்பட்டது. இது 1969-ல் ரத்னஷரி என்ற கெளரவ விருதை வென்றது. இவரது சிறுகதைகளில் தொகுப்பு 1978-ல் சாகித்திய அகாடமி விருதை வென்றது.

### இலக்கியப் படைப்புகள்

* தாஃபி சரி (1954)
* தக் பங்லா(1957)
* கஹரேய் (1976)
* எல்லைப்புறம் (1956)
* யாத்ரா (1956)
* பரா டின்னர் (1978)
* சிவகுமார் ரா கா காத் கதா (1994)

மேற்கோள்கள்
-----------

1. 1 2 3 4 5  "Shiva Kumar Rai from Darjeeling : The first Gorkha Minister in the state of West Bengal". *वीर गोरखा*. 9 April 2016. 2018-10-13 அன்று மூலம் பரணிடப்பட்டது. 2018-02-19 அன்று பார்க்கப்பட்டது.
2. ↑  "Sahitya Akademi Award winners in Nepali list | Mungpoo News". mungpoo.org. 2014-02-22 அன்று பார்க்கப்பட்டது.
3. ↑  "Mary Martin Booksellers – Shiv Kumar Rai – Makers of India... – Mukhia, Monical. (8126025484)". Mary Martin Booksellers. 2018-10-03 அன்று மூலம் பரணிடப்பட்டது. 2014-02-22 அன்று பார்க்கப்பட்டது.
**பட்டாம்பூச்சி கொத்து** (*Butterfly Cluster*), என்ற விண்பொருள் **மெசியே 6** (*Messier 6*, M6) என மெசியே பொருட்களின் பட்டியலிலும் புபொப 6405 எனப் புதிய பொதுப் பட்டியலிலும் வகைப்படுத்தப்பட்டுள்ள விண் பொருளாகும். இது விருச்சிக விண்மீன் குழாமில் உள்ள ஒரு திறந்த விண்மீன் கொத்தாகும். பார்ப்பதற்கு தெளிவற்ற பட்டாம்பூச்சியைப் போன்ற தோற்றம் தெரிவதால் இப்பொருள் பட்டாம்பூச்சி கொத்து எனப் பெயரிடப்பட்டுள்ளது.

விண்ணில் பட்டாம்பூச்சி கொத்து இருப்பதை 1654 ஆம் ஆண்டு கியோவான்னி பட்டிஸ்டா ஓடியர்னா என்ற வானியலாளர் முதன் முதலில் கண்டறிந்தார். எனினும், முதலாம் தலைமுறை வானியலாளர் தாலமி இதனுடைய அண்டை கொத்தான தாலமி கொத்தை (மெ7) வெறும் கண்ணால் கண்டறிந்தபோது பார்த்திருக்கலாம் என்று ராபர்ட் போன்காமின் சூனியர் முன்மொழிந்துள்ளார். 1764 ஆம் ஆண்டில் சார்லஸ் மெசியே இவ்விண்மீன் கொத்தை எம்6 எனப் பட்டியலிட்டுள்ளார். இருபதாம் நூற்றாண்டு வரையிலும் இக்கொத்திலுள்ள விண்மீன்களின் எண்ணிக்கை, தூரம் மற்றும் பிற பண்புகள் அளவிடப்படாமல் இருந்தது.

பட்டாம்பூச்சி கொத்திலுள்ள பெரும்பாலான பிரகாச விண்மீன்கள் வெப்பமானவையாகும். இவை அலைமாலை விண்மீன் வகையில் நீல பி வகை நட்சத்திரங்களாகும். ஆனாலும் மிகப்பிரகாசமான நட்சத்திரமாக ஒளிர்வது கே வகை செம்மஞ்சள் பேருரு விண்மீன் ஆகும். பிஎம் வகை நட்சத்திரங்கள் அண்டை நீல நட்சத்திரங்களிடம் துல்லியமாக முரண்படுகின்றன. இவற்றின் தோற்ற ஒளிப்பொலிவெண் +5.5 முதல் +7.0 வரை மாறுபடுவதால் பிஎம் வகை நட்சத்திரங்கள் பகுதி ஒழுங்கற்ற மாறும் நட்சத்திரங்களாக வகைப்படுத்தப் படுகின்றன.

பட்டாம்பூச்சி கொத்துகளின் தொலைவு மதிப்பீடுகள் ஆண்டுக்காண்டு மாறுபட்ட தூரத்தை தருவனவாகவே உள்ளன. சராசரியாக 1600 ஒளி ஆண்டுகள் தூரத்தைக் கொண்டுள்ள இவற்றுள் சில 12 ஒளி ஆண்டுகள் வெளி பரிமாணத்தை கொடுக்கின்றன. இவற்றின் ஒட்டுமொத்த தோற்ற ஒளிப்பொலிவெண் 4.2 அளவில் காணப்படுவதாக நவீன அளவீடுகள் தெரிவிக்கின்றன.

இவற்றையும் காண்க
----------------

* மெசியே பொருள்
* மெசியே பொருட்கள் பட்டியல்
* திறந்த கொத்துகள் பட்டியல்
* புதிய பொதுப் பட்டியல்

வெளி இணைப்புகள்
---------------

* பொதுவகத்தில் மெசியே 6 தொடர்பாக ஊடகக் கோப்புகள் உள்ளன.
* Messier 6, SEDS Messier pages
**ஆர்த்தோபார்மிக் அமிலம் அல்லது மீத்தேன் டிரையால்** *(Orthoformic acid or methanetriol)* என்பது HC(OH)3 என்ற மூலக்கூற்று வாய்ப்பாடு கொண்ட ஒரு கருத்தியலான சேர்மமாகும். இச்சேர்மத்தின் மூலக்கூறில் நடுவிலுள்ள கார்பன் அணுவானது ஓர் ஐதரசன் மற்றும் மூன்று ஐதராக்சில் குழுக்களால் சூழப்பட்டுள்ளது.

இன்றையநாள் வரையில் ஆர்த்தோபார்மிக் அமிலம் தனித்துப்பிரிக்கப்படவில்லை. நிலைப்புத்தன்மையற்றதாகக் கருதப்படும் இது தண்ணீர் மற்றும் பார்மிக் அமிலமாகச் சிதைவடையும் என்று நம்பப்படுகிறது.

மீத்தேன் டிரையால் எசுத்தர்கள்
-----------------------------

ஆர்த்தோபார்மேட்டுகள் என அறியப்படும் மீத்தேன் டிரையால் எசுத்தர்கள் வர்த்தகமுறையில் விற்பனைக்குக் கிடைக்கின்றன. அசிட்டால்களைப் போல இவை காரங்களுடன் நிலைப்புத்தன்மையுடனும், அமிலச்சூழலில் எளிதாக நீராற்பகுப்பு அடைந்து ஆல்ககால் மற்றும் பார்மிக் அமிலத்தினுடைய எசுத்தராகவும் பிரிகின்றன. மிதமான நீர்நீக்கியாக ஆர்த்தோபார்மேட்டுகளைப் பயன்படுத்துகிறார்கள். மும்மெத்தில் ஆர்த்தோபார்மேட்டு மற்றும் மூவெத்தில் ஆர்த்தோபார்மேட்டு போன்றவை பரவலாக அறியப்பட்டுள்ள ஆர்த்தோபார்மேட்டுகளாகும்.

மேற்கோள்கள்
-----------

1. ↑  "Methanetriol - PubChem". NCBI. 22 April 2013 அன்று பார்க்கப்பட்டது.
2. ↑  Peter P. T. Sah, Tsu Sheng Ma (1932), ""ESTERS OF ORTHOFORMIC ACID". *J. Am. Chem. Soc.*, volume 54, issue 7, pages 2964–2966 எஆசு:10.1021/ja01346a048
3. ↑  H. W. Post (1943), "The Chemistry of the Aliphatic Orthoesters", Reinhold, 188 pages

இவற்ரையும் காண்க
----------------

* மெத்தனால்
* மீத்தேன்டையால்
* ஆர்த்தோ கார்பானிக் அமிலம்
தட்டம்மையால் பாதிக்கப்பட்ட நோயாளி.

**தட்டம்மை** அல்லது **சின்னமுத்து**, **மணல்வாரி அம்மை**, (*Measles*,*morbilli* ) என்றெல்லாம் அறியப்படும் இந்த நோய் பாராமைக்சோவைரசு குடும்பத்தைச் சேர்ந்த மோர்பில்லி தீநுண்மத்தால் ஏற்படும் ஓர் சுவாச நோய்த்தொற்றாகும். மோர்பி தீநுண்மங்கள் உறையுடைய, ஓரிழை எதிர்-உணர்வு ரைபோநியூக்ளிக் அமில தீநுண்மங்களாகும். நோய் அறிகுறிகளாக காய்ச்சல், இருமல், மூக்கொழுகல், சிவந்த கண்கள் ஏற்படுவதுடன் பொதுவான நீல-வெள்ளை நிற மையப்பகுதி கொண்ட சிறிய சிவப்பு நிற புள்ளிகள் போன்ற தோற்றம் வாயினுள் ஏற்படும். உடல் முழுவதும் தோலில் கொப்புளங்கள் இருக்கும்.

தட்டம்மை நோய்த்தொற்று உள்ளவரின் மூக்கில் அல்லது தொண்டையில் வடியும் நீருடன் நேரடியாகவோ மறைமுகமாகவோ தொற்றும்போது இந்நோய் பரவுகிறது. தொற்றிய இடத்தில் இரண்டுமணி நேரம் வரை வீரியத்துடன் காணப்படும். உடலில் கொப்புளங்கள் தோன்றுவதற்கு நான்கு நாட்கள் முன்பாகவும் நோய் வடிந்த பிறகு நான்கு நாட்கள் வரையும் நோயுற்றவரிடமிருந்த பிறருக்கு நோய் தொற்ற வாய்ப்புள்ளது. விரைவாகப் பரவக்கூடிய இந்த தீநுண்மம் நோயுற்றவருடன் வாழும் இடத்தை பகிரும் 90% நபர்களுக்கு தொற்றக்கூடிய வாய்ப்பு உள்ளது. 
தட்டம்மை தொற்றியவருக்கு முதல் தொடர்பிலிருந்து ஒன்பது முதல் பன்னிரெண்டு நாட்கள் வரை அறிகுறியில்லா அடைவுக்காலமாக இருக்கிறது.

செருமானியத் தட்டம்மை என்பது இதனையொட்டிய அறிகுறிகளைக் கொண்டிருந்தாலும் இரு நோய்களும் வெவ்வேறானவை.

சத்துக்குறைவு உள்ள இளம் குழந்தைகள் இந்த நோயால் இறக்க நேரிடலாம். இந்த நோய்க்கான தடுப்பூசிகள் கண்டறியப்பட்டுள்ளன. இவற்றை உரிய காலத்தில் போடுவதுடன் சுகாதார பழக்கவழக்கங்களை கையாளுதலால் சிசு மரணங்களை தவிர்க்கலாம். இந்தியாவில் இந்த நோயால் 47% சிறார்கள் மரணமடைவதாக ஆய்வுக்கட்டுரையொன்றில் தெரிவிக்கப்பட்டுள்ளது.

மேற்கோள்கள்
-----------

1. ↑  "Measles".
2. ↑  C. Broy *et al*. (2009). "A RE-emerging Infection?". *Southern Medical Journal* **102** (3): 299–300. doi:10.1097/SMJ.0b013e318188b2ca. பப்மெட்:19204645. .
3. ↑  Merriam-webster:Rubeola. Retrieved 2009-09-20.
4. ↑  O'Connor JA, Cone TE (January 1972). "Measles, morbilli, rubeola, rubella". *Pediatrics* **49** (1): 150–1. பப்மெட்:5059301. .
5. ↑  "இந்தியாவில் தட்டம்மை மரணங்கள் அதிகமாக இருப்பது ஏன்?". பிபிசி. ஏப்ரல் 24, 2012. ஏப்ரல் 25, 2012 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***தட்டம்மை***   
என்பதின் ஊடகங்கள் உள்ளன. 

* தட்டம்மை (மீசல்ஸ்) பரணிடப்பட்டது 2010-11-04 at the வந்தவழி இயந்திரம் இந்திய வளர்ச்சி நுழைவாயில்
* WHO.int பரணிடப்பட்டது 2010-07-18 at the வந்தவழி இயந்திரம் — 'தடுப்பூசி ஆய்விற்கான முன்முனைவு (IVR): தட்டம்மை', உலக சுகாதார அமைப்பு (WHO)
* தட்டம்மை(MEASLES) தமிழ்த்துளி வலைப்பதிவு
* Measles FAQ from Centers for Disease Control and Prevention in the United States
* Virus Pathogen Database and Analysis Resource (ViPR): Paramyxoviridae
[*தொடர்பிழந்த இணைப்பு*]
* Galindo, Belkys M. et al."Vaccine-Related Adverse Events in Cuban Children", 1999–2008. *MEDICC Review*. 2012;14(1):38–43.
புதுச்சேரியின் பழைய கலங்கரை விளக்கம். புதிய கலங்கரை விளக்கம் பின்னணியில் உள்ளது.
புதுவையில் இரண்டு கலங்கரை விளக்கங்கள் உள்ளன.

* பழைய கலங்கரை விளக்கம் பிரெஞ்சு ஆட்சியாளர்களால் பத்தொன்பதாம் நூற்றாண்டில் கட்டப்பட்டது.
* புதிய கலங்கரை விளக்கம் இந்திய அரசாங்கத்தால் இருபதாம் நூற்றாண்டில் கட்டப்பட்டது.

பழைய கலங்கரை விளக்கம்
---------------------

ஜூலை 1 ஆம் தேதி 1836அம் ஆண்டு ஒளிவீசி பயன்பாட்டுக்கு வந்தது.
29 மீட்டர் உயரம் கொண்டது. கவர்னர் செயின்ட் சைமன் ஆட்சிக் காலத்தில் கட்டப்பட்டது. இதன் பொறியாளர் லூயிஸ் குர்ரே. இதன் அடித்தளம் மட்டும் 9 மீட்டர் ஆகும். 10,000 பிரான்க் (francs) கட்டுமான பணிக்குச் செலவு செய்யப்பட்டது. இதன் விளக்குகள் கடல் மட்டத்தில் இருந்து 90 அடி உயரத்தில் இருந்தது. இதன் கோபுரம் செப்பு உலோகத்தால் ஆனது. புயலின் வேகத்தால் இந்த கட்டிடம் பாதிக்காமல் இருக்க இரண்டு அடுக்குகளைக் கொண்டு இருந்தது. இதன் ஒளியை சுமார் 15 மைல் தூரம் வரை பார்க்க முடிந்தது 

சோழர் ஆட்சிக் காலத்தில் சோழமண்டலம் என்று அழைக்கப்பட்டு பின்பு போர்த்திகேயர்களால் கோரோமெண்டல் கடற்கரை என்று வழங்கப்பட்ட அந்த கடற்கரை பகுதியில் இயக்கப்பட்ட முதல் கலங்கரை விளக்கம் மட்டும் அல்லது அக்காலகட்டத்தில் இருந்த உலகின் நவீன 250 கலங்கரை விளக்கத்தில் இதுவும் ஒன்று. இது செயல்படத் தொடங்கியபோது 6 எண்ணெய் விளக்குகளும் அவற்றைப் பிரதிபலிக்க 2 வெள்ளி பிரதிபலிப்பான்களும் பயன்படுத்தப்பட்டன. அந்த எண்ணெய் விளக்கைத் தினமும் மாலை ஏற்றுபவர்க்கு ஆண்டுக்கு 600 (francs) சம்பளமாக வழங்கப்பட்டது. அந்த எண்ணெய் விளக்கின் திரியை 12 மில்லிமீட்டர் உயரம் தூக்கிவிட்டு பின்பு அதற்கு ஒளி இடுவார். 1913 ஆம் ஆண்டு அவை மின் விளக்குகளாக மாற்றப்பட்டன. 1931 ஆம் ஆண்டு அதன் ஆற்றல் மேம்படுத்தப்பட்டு சுழலும் பிம்பம் கொண்டதாக மாற்றப்பட்டது. 36 நொடிக்கு ஒரு முழு சுழற்சி கொண்டதாக மாற்றபட்டது. அதன் சுழலும் பிம்பம்திறன் 28 கடல் மைல் வரை தென்பட்டது. 1954 நவம்பர் மாதம் வரை பிரெஞ்சு அரசு இந்தக் கட்டிடத்தை கொடி ஏற்ற பயன்படுத்தியது அதன் பின்பு இந்திய அரசால் புதுச்சேரியில் முதன் முதலாகக் கொடி ஏற்ற இக்கட்டிடம் பயன்படுத்தப்பட்டது. இதன் அடிப்பாக கட்டிடம் முதலில் சதுரமாக இருந்தது. பின்பு வட்டமாக மாற்றி அமைக்கப்பட்டது .

புதிய கலங்கரை விளக்கம்
----------------------

10 டிசம்பர் 1979ஆம் ஆண்டு பயன்பாட்டுக்கு கொண்டு வரப்பட்டது .இதன் உயரம் 48 மீட்டர் ஆகும் .இந்திய அரசாங்கத்தின் கப்பல் கட்டுமானத்துறைக்கு கீழ் செயல் பட்டு வருகிறது .தினமும் மாலை மூன்று மணி முதல் ஐந்து மணி வரை பொது மக்கள் பார்வைக்கு அனுமதிக்கப்படுகிறது. பெரியவர்களுக்கு நுழைவுக் கட்டணமாக ரூபாய் 10 வசூலிக்கப் படுகிறது .

மேற்கோள்கள்
-----------



1. ↑
2. ↑
3. ↑
திடல் முற்ற மரப் படலை (படல்)
படலைக் கூடை
பூப் படலை
**படலை** என்பது மதில் அல்லது வேலியால் சூழப்பட்ட ஒரு இடத்துக்குள் நுழைவதற்கான வாயிலை அல்லது அவ்வாயிலில் திறந்து மூடத்தக்கவகையில் அமைக்கப்படும் கதவைக் குறிக்கும். படலை ஒரு குறிப்பிட்ட பகுதிக்குள் நுழைவதையோ வெளியேறுவதையோ கட்டுப்படுத்துவதற்குப் பயன்படுகின்றது. படல் என்பதற்கு "பனையோலையாலேனும் முள்ளாலேனும் செய்யப்பட்ட அடைப்பு", "மறைப்புத் தட்டி" என்று பொருள் தருகிறது மதராசுப் பல்கலைக் கழகத் தமிழ் அகராதி. படலை என்னும் சொல்லும் படல் என்பதிலிருந்து பெறப்பட்ட ஒரு சொல்லாகும்.

முற்றப் படலை

* முற்ற வாயிலை மூடிவைக்கும் படல்
* ஒடுவந்தழைக் கோல்களால் செய்யப்பட்ட படல்
* கோங்கம் பூவோடு கூடிய சிம்புகளால் செய்யப்பட்ட படல்

படலைப் பந்தல்

* கீற்றுப் பந்தல்

பூப் பறித்துப் போடும் கூடை

* பனையோலையால் பின்னிய படலைக் கூடை

பூமாலை

* படலைக் கண்ணி
* நடுகல்லுக்குச் சூட்டும் மாலை

முற்காலத்தில் படலைகள் பனை ஓலை, பனம் மட்டை, மரக்கழிகள் போன்றவற்றைப் பிணைத்துக் கட்டுவதன் மூலம் அமைக்கப்படன. இன்றும் இவ்வாறான படலைகளைக் காண முடியும் ஆயினும் தற்காலத்துப் படலைகள் மரப்பலகை, இரும்பு, அலுமினியம் போன்றவற்றால் செய்யப்படுகின்றன.

அடிக்குறிப்பு
-------------

1. ↑  படலை முன்றில் சிறு தினை உணங்கல் (புறம் 319)
2. ↑  ஒடுங் காழ்ப் படலைச் சீறில் முன்றில் (புறம் 325)
3. ↑  வண் சினைக் கோங்கின் தண் கமழ் படலை இருஞ் சிறை வண்டின் பெருங் கிளை மொய்ப்ப, (ஐங்குறுநூறு 370)
4. ↑  படலைப் பந்தர்ப் புல் வேய் குரம்பை, (அகநானூறு 87)
5. ↑  முல்லை; பல் ஆன் கோவலர் படலைக் கூட்டும் (ஐங்குறுநூறு 476)
6. ↑  படலைக் கண்ணி, பரு ஏர் எறுழ்த் திணி தோள், முடலை யாக்கை, முழு வலி மாக்கள் (நெடுநல்வாடை 31)
7. ↑  பல் ஆன் கோவலர் படலை சூட்ட, கல் ஆயினையே கடு மான் தோன்றல்! (புறநானூறு 265)
**அ. தாழையூர் ஊராட்சி ஒன்றிய துவக்கப்பள்ளி**, இந்தியாவின் தமிழ்நாடு மாநிலத்தில் சேலம் மாவட்டம், மகுடஞ்சாவடி ஒன்றியத்தில் உள்ளது. அ. தாழையூர் (அக்ரகார தாழையூர்) ஊராட்சி ஒன்றிய துவக்கப்பள்ளி 1954 ஆகஸ்ட் திங்கள் 8-ஆம் நாள் துவங்கப்பட்டது. இப்பள்ளிக்கு தேவையான நிலத்தை இவ்வூரை சேர்ந்த திரு. கந்தசாமி கவுண்டர் தானமாக வழங்கினார். பிறகு 1961 ஏப்ரல் திங்கள் 19-ஆம் நாள் தமிழக அரசு அங்கீகாரம் பெற்று செயல்பட்டு வருகிறது. இப்பள்ளியில் தற்போதுவரை 12 தலைமையாசிரியர்கள் பணியாற்றியுள்ளனர். இப்பள்ளி தேசிய நெடுஞ்சாலை-47ற்கும், சேலம்-ஈரோடு இருப்புப்பாதைக்கும் மிக அருகில் மகுடஞ்சாவடியில் இருந்து சங்ககிரி செல்லும் வழியில் 3 கி.மீ. தொலைவில் அமைந்துள்ளது.

நிர்வாகம்
---------

தமிழ்நாடு அரசின் தொடக்கக்கல்வித்துறையின் கீழ் செயல்படும் ஊராட்சி ஒன்றிய நடுநிலைப்பள்ளி மகுடஞ்சாவடி உதவித் தொடக்கக்கல்வி அலுவலர் அவர்களின் நிர்வாகத்தில் செயல்படுகிறது.ஒன்று முதல் வகுப்பு இப்பள்ளியில் பயிற்றுவிக்கப்படுகிறது.

மாணவர்கள் மற்றும் ஆசிரியர்கள்
-----------------------------

இப்பள்ளியில் நூற்றுக்கும் மேற்பட்ட மாணவர்கள் கல்வி பயின்று வருகின்றனர். ஒரு தலைமை ஆசிரியர், இடைநிலை ஆசிரியர்கள் பணியாற்றி வருகின்றனர்.

கற்றல் முறைகள்
--------------

இப்பள்ளியில் ஒன்று முதல் நான்காம் வகுப்பு வரை செயல் வழிக்கற்றல் முறையிலும் ஐந்தாம் வகுப்பு மாணவர்களுக்கு எளிய படைப்பாற்றல் கல்வி முறையில் கற்றல் கற்பித்தல் நடைபெறுகிறது. விளையாட்டு வழிக் கல்வி,கணினி வழிக் கல்வி,சுற்றுச்சூழல் கல்வி மற்றும் நன்னலக் கல்வி கற்பிக்கப்படுகிறது.

செயல்பாடுகள்
------------

இப்பள்ளியில் கல்வி வளர்ச்சியை கண்காணிக்கவும் சுகாதாரத்தை பேனவும் பல்வேறு அமைப்புகள் ஏற்படுத்தப்பட்டுள்ளன.

* கிராமக் கல்விக் குழு
* பள்ளி மேலாண்மைக் குழு
* பெற்றோர் ஆசிரியர் கழகம்
* அன்னையர் குழு

### மன்ற செயல்பாடுகள்

பள்ளியில் பல்வேறு நோக்கங்களுக்காக வெவ்வேறு மன்றங்கள் தோற்றுவிக்கப்பட்டு செயல்பட்டு வருகின்றன. அவையாவன

* சுற்றுச்சூழல் மன்றம்
* அறிவியல் மன்றம்
* சமூக அறிவியல் மன்றம்
* கணிதம் மன்றம்
* தமிழ் இலக்கியம் மன்றம்
* ஆங்கில இலக்கியம் மன்றம்
* சதுரங்க மன்றம்

### விழாக்கள்

பள்ளியில் பல்வேறு விழாக்கள் நடத்தப்படுகின்றன.

1. பள்ளி ஆண்டு விழா
2. விளையாட்டு விழா
3. கல்வி வளர்ச்சி நாள் விழா (காமராசர் பிறந்த தினம்)
4. குழந்தைகள் தின விழா
5. அப்துல் கலாம் பிறந்த நாள் விழா
6. உலக யோகா தினம்
7. பொங்கல் தமிழர் திருநாள்
**தென்புலம்** என்பது தமிழ்நாட்டின், வட ஆற்காடு மாவட்டம், வேலூரிலிருந்து வெளிவந்த திங்களிதழ் ஆகும். இது ஒரு திராவிட இயக்க சிற்றிதழ் ஆகும். இந்த இதழின் ஆசிரியர் தோப்பூர் திருவேங்கடம் ஆவார்.

வரலாறு
------

தென்புலம் ஒரு திங்களிதழ் ஆகும். இது 1973 துவக்கபட்டது. 1980கள் வரை 13 ஆண்டுகளுக்கு மேல் வெளியானதாக தெரிகிறது. இதன் ஆசிரியராக அண்ணாதுரையின் நெருங்கிய நண்பரும் அண்ணா காலத்தில் சட்ட மன்ற உறுப்பினராக இருந்தவருமான மிசா. தோப்பூர் திருவேங்கடம் இருந்தார்.

தென்புலத்தில் வரலாற்றுத் தொடர்பான தகவல் கட்டுரைகள் (இஸ்காராவும் லெனினும், இட்லர் ஏன் சர்வாதிகாரியானான், கரிபால்டியும் கிழவியும் போன்றவை ); கல்வித் துறை குறித்த கட்டுரைகள், திரு. வி. க. போன்றோரின் கருத்துரைகளின் மறுபிரகரம், சிறுகதைகள் 
மற்றும் சுவையான தகவல்கள் வெளியிடப்பட்டன. எப்பொழுதாவது மரபுக் கவிதை, புத்தக மதிப்புரை ஆகியவை இடம் பெற்றன.

இந்த இதழின் சிறப்பு அம்சமாக அம்பலவாணக் கவிராயர் எழுதிய *உண்ணாமுலையும் மங்களம் மாமியும் உரையாடுகிறார்கள்* என்ற பகுதி விளங்கியது. அதில் படித்த, நாகரிகமான, அனுபவஞானம் பெற்ற மங்களம் மாமியும் நாட்டுப்புறத்திலிருந்து நகரத்துக்கு வந்துள்ள உண்ணாமுலையும் நாட்டு நடப்புகள், செய்திகள் பற்றி உரையாடுவது போல் எழுதப்படுகிற இதில் சகலவிதமான விசயங்களும் அலசப்படன.

இந்த இதழின் சில இதழ்கள் தமிழம் வலைதளத்தில் பாதுகாக்கப்பட்டுள்ளன.

குறிப்புகள்
-----------

1. 1 2  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 281–283. 13 நவம்பர் 2021 அன்று பார்க்கப்பட்டது.
2. ↑  "தமிழம் வலை - பழைய இதழ்கள்". *www.thamizham.net*. 2022-06-23 அன்று பார்க்கப்பட்டது.
3. ↑  ": : ARINGNAR ANNA : :". *www.arignaranna.net*. 2022-06-23 அன்று பார்க்கப்பட்டது.
4. ↑  "தமிழம் வலை - பழைய இதழ்கள்". *www.thamizham.net*. 2022-06-23 அன்று பார்க்கப்பட்டது.
**எபிரோன் ஆளுநரகம்** (*Hebron Governorate*, அரபு மொழி: محافظة الخليل‎ *Muḥāfaẓat al-Ḫalīl* ; எபிரேயம்: נפת חברון‎ *Nafat Ħevron* ) என்பது மேற்குக் கரையில் தெற்கில் உள்ள பாலஸ்தீனத்தின் நிர்வாக மாவட்டமாகும்.

ஆளுநரகத்தின் நிலப்பரப்பு 1,060 சதுர கிலோமீட்டர் ஆகும். 2019 ஆம் ஆண்டின் நடுப்பகுதியில் பாலஸ்தீனிய புள்ளிவிவர பணியகத்தின் படி இதன் மக்கள் தொகை 1,004,510 ஆகும். இது பாலஸ்தீனிய பிரதேசங்களில் மக்கள் தொகை மற்றும் நிலப்பரப்பில் 16 ஆளுநரகங்களில் மிகப் பெரிதானதாக இது உள்ளது.  எபிரோன் நகரம் ஆளுநரகத்தின் மாவட்ட தலைநகரம் அல்லது *முஹ்பாஸா* ஆகும். ஆளுநரகத்தின் ஆளுநராக ஹுசைன் அல்-அராஜ் உள்ளார். மேலும் இதன் மாவட்டத் தளபதியாக அப்தெல் பத்தா அல்-ஜுயிடி உள்ளார்.

வட்டாரங்கள்
-----------

எபிரோன் ஆளுநரகத்தில் மொத்தம் ஏழு மாநகரங்களும் பதினெட்டு நகரங்களும் உள்ளன. கீழே பட்டியலிடப்படாத 100 க்கும் மேற்பட்ட பெடோயின் கிராமங்கள் மற்றும் குடியேற்றங்களும் ஆளுநரகத்தில் உள்ளன. 

### மாநகரங்கள்

* துரா
* ஹல்ஹுல்
* எபிரோன் (தலைநகரம்)
* யட்டா
* அட் தகிரியா
* அல்-சமௌ

### நகராட்சிகள்

பாலஸ்தீனிய தேசிய அதிகாரசபையின் உள்ளூராட்சி அமைச்சகத்திலிருந்து பின்வரும் வட்டாரங்கள் நகராட்சி அந்தஸ்தைக் கொண்டுள்ளன.

|  |  |  |
| --- | --- | --- |
| * பானி நைம்
* பீட் 'அவா
* பீட் உலா
* பீட் உமர்
* டீர் சம்மிட்
* இத்னா
* காரஸ்
 | * நுபா
* சாயீர்
* அஸ்-சாமு
* சூரிஃப்
* தர்குமியா
* தஃபு
 |  |

### கிராம சபைகள்

பின்வரும் பகுதிகள் 1,000 க்கும் மேற்பட்ட மக்கள் தொகையைக் கொண்டுள்ளன.

|  |  |  |
| --- | --- | --- |
| * சிக்கா
* அல் பாகா
* பீட் 'அம்ரா
* பீட் ஐனுன்
* பீட் கஹில்
* பீட் அர்-ரஷ் அல்-ஃப au கா
* அல்-புர்ஜ்
* டெய்ர் அல் -அசல் அல்-ஃப au கா
* விளம்பர-துவாரா
* ஹதாப் அல்-பவ்வர்
* அல்-ஹெய்லா
* ஹுரைஸ்
* இம்ரேஷ்
* கர்மா
* அல்-கர்மில்
* கலேட் அல்-மையா
* குர்சா
 | * அல்-கும்
* கிர்பேட் சஃபா
* கிர்பத் அல்-சிமியா
* குசீஸ்
* அல்-மஜ்த், ஹெப்ரான்
* கல்காஸ்
* கிலா
* அல்-ரமாடியன்
* அர்-ரிஹியா
* சாம்பல்-ஷுயுக்
* ஷுயுக் அல்-அருப்
* அஸ்- சுரா
* அட்- தபாகா
* அல்-உதீசா
* ஜிஃப்
 |  |

### அகதிகள் முகாம்கள்

* அல்-அரோப்
* அல்-பவ்வர்

குறிப்புகள்
-----------

1. 1 2  *Hebron Governorate Statistical Yearbook No. 2*, page 59,60. PCBS, November 2010
2. ↑  Hébron
வார்க்கும்போது வைத்துக் கட்டும் ஊன்று மரையாணி
**ஊன்று மரையாணி** (anchor bolt) என்பது ஒரு கட்டிடத்தின் அல்லது அமைப்பின் காங்கிறீற்றுப் பகுதியுள் அல்லது கற்கட்டுப் பகுதியுள் தலைப்பகுதி இருக்க, புரியைக் கொண்ட மறுமுனை வெளியே துருத்திக்கொண்டு இருக்கும் படி அமைக்கப்படும் ஒரு உலோக ஆணி ஆகும். இது ஒரு அமைப்புடன் வேறொரு அமைப்பையோ, இயந்திரங்களையோ, வேறு இது போன்றவைகளையோ இணைப்பதற்குப் பயன்படுகின்றது. ஊன்று மரையாணிகளில் பலவகைகள் உள்ளன. இவற்றுட் பல உற்பத்தி நிறுவனங்களின் தனியுரிமையுடன் கூடிய வடிவமைப்புக் கொண்டவை. பொதுவாக இவை அனைத்துமே புரி வெட்டப்பட்ட ஒரு முனையைக் கொண்டவை. இம்முனையில் சுரைகள் மூலம் வேறு பகுதிகளைப் பொருத்த முடியும். ஊன்று மரையாணிகள், பொதுவான கட்டிடங்கள், அணைகள், பல்வேறு பெருவகைக் கட்டுமானங்கள் போன்ற எல்லா வகைக் கட்டுமான வேலைகளிலும் பரவலாகப் பயன்படுகின்றன.

பொறிமுறைசார் ஊன்று மரையாணி
எளிமையான ஊன்று மரையாணிகள் காங்கிறீற்று வார்க்கும்போது வைக்கப்படுவனவாகும். அருகில் உள்ள படத்தில் இருப்பது போல், பெரும்பாலான ஊன்று மரையாணிகள் அறுகோண வடிவான தலையுடன் கூடிய புரியாணிகள் ஆகும். தலைப்பகுதி, காங்கிறீட்டு வார்க்கும்போதே வேண்டிய இடத்தில் வைத்துக் கட்டப்படுகின்றது. வேறு வடிவமைப்புக்களும் உள்ளன. சில வடிவமைப்புக்களில் தலைக்குப் பதிலாக அம்முனை முனை வளைந்து இருக்கும். வார்க்கும்போது வைக்கப்படும் ஊன்று மரையாணிகளே மிகவும் வலுவானவை. ஆனால், வார்க்கும்போது இவற்றைச் சரியான இடத்தில் வைப்பது இலகுவானதல்ல. அதனால், பாரமான இயந்திரங்களை காங்கிறீற்றுத் தளங்களில் பொருத்துவது போன்ற வேலைகளுக்கே பெரும்பாலும் இம்முறை பயன்படுகின்றது. தற்காலத்தில், வார்க்கும்போது ஆணிகளைப் பொருத்த உதவுவதற்காகப் பல வகையான சாதனங்கள் புழக்கத்தில் உள்ளன. இவை பெரும்பாலும் கூட்டு நெகிழிகளினால் செய்யப்பட்டவை.

காங்கிறீட்டு இறுகிய பின்னர் பொருத்துவதற்கு இரண்டு வகையான ஊன்று மரையாணிகள் உள்ளன. இவை பொறிமுறை ஊன்று மரையாணிகள், வேதிமுறை ஊன்று மரையாணிகள் என்பனவாகும். இவற்றுள் வேதிமுறை ஊன்று மரையாணிகள் கூடிய வலுவானவை. எனினும், இவற்றைப் பொருத்துவதில் கூடிய கவனம் தேவை. பிசின் ஊன்று மரையாணிகள் எனவும் அழைக்கப்படும் வேதிமுறை மரையாணிகளில் பெரும்பாலும் இப்பாக்சிப் பிசின்கள் பயன்படுகின்றன.

இவற்றையும் பார்க்கவும்
----------------------

* திருகு மரையாணி

குறிப்புக்கள்
-------------

1. ↑
2. ↑  "காப்பகப்படுத்தப்பட்ட நகல்". 2006-10-07 அன்று மூலம் பரணிடப்பட்டது. 2009-12-29 அன்று பார்க்கப்பட்டது.
**தட்சின் கங்கோத்ரி** என்பது அண்டார்டிகா கண்டத்தில் இந்தியாவின் சார்பாக அமைக்கப்பட்ட முதல் ஆய்வு நிலையமாகும். இது தென்துருவத்திலிருந்து 2500 கி. மீ தொலைவில் உள்ளது. இந்த ஆய்வுக்கூடம் இந்தியாவின் மூன்றாவது அண்டார்டிகா பயணத்தின் பொழுது (1983-84) அமைக்கப்பட்டது. இந்த நிலையம் 8 வார காலத்தில் 81 பேர் கொண்ட குழுவால் கட்டப்பட்டது.

இந்திய இராணுவத்தின் உதவியுடன் நடைபெற்ற கட்டுமான பணிகள் ஜனவரி மாத இறுதியில் 1984 ஆம் ஆண்டு நிறைவுபெற்றது. இந்திய குடியரசு தினம் சோவியத் மற்றும் கிழக்கு ஜெர்மனி நாட்டவருடன் இணைந்து கொண்டாடப்பட்டது.

விவரங்கள்
---------

ஆளில்லா ஆய்வு நிலையமான தட்சிண் கங்கோத்ரி முழுக்க முழுக்க இந்திய தயாரிப்பு பொருட்களை கொண்டு கட்டப்பட்டது. இது சூரிய சக்தியில் இயங்கும் வண்ணம் வடிவமைக்கப்பட்டது. தரவுகளை சேகரித்து கணினியில் தானாக சேமிக்கும்வண்ணம் வடிவமைக்கப்பட்டது. திட்டத்தின் நோக்கப்படி இது ஒரு நிரந்தர ஆய்வு நிலையமாகும்.

இந்த நிலையம் A & B என இரண்டு பகுதிகளாக பிரிக்கப்பட்டிருந்தன. A பகுதி ஜெனரேட்டர் அறை, எரிபொருள் விநியோகம், பட்டறை ஆகியவற்றை கொண்டதாகவும் , B பகுதி ஆய்வுகூடம், ரேடியோ அறை மற்றும் இதர வசதிகளை கொண்டதாகவும் வடிவமைக்கப்பட்டது.

தானியங்கி வெப்ப பதிவு அமைப்பும் இங்கே நிறுவப்பட்டது. இங்கே ரேடியோ கதிர்களை கொண்டு ஆய்வுகளும் நடத்தப்பட்டன. 1984 ஆம் ஆண்டு இரண்டு கிலோமீட்டர்களுக்கு அப்பால் புதிய ஓடு தளத்திற்கான இடம் தேர்வு செய்யப்பட்டது. அதே ஆண்டு பிற்பகுதியில் குன்றுக்கு மேலே சிறு கள ஆய்வகம் அமைக்கப்பட்டது. இதன் நோக்கம் அதிக அலைவரிசை கொண்ட செயற்கைக்கோள் தொடர்பினை இந்தியாவிற்கு நேரடியாக ஏற்படுத்துவதே ஆகும்.

1985 ஆம் ஆண்டு தானியங்கி புகைப்பட தரவிறக்கம் மற்றும் தரவேற்ற கருவிகள், ரேடியோ மீட்டர் சொண்டே போன்றவை காற்றின் வேகத்தை மற்றும் சூரியனின் வெப்பத்தை அளக்க நிறுவப்பட்டன. இவற்றை கொண்டு காற்றலை மின்சாரம் மற்றும் சூரிய ஒலி மின்சாரம் அமைக்கும் சாத்திய கூறுகள் ஆராயப்பட்டன. மின்மயமாக்கப்பட்ட பனிப் பயண வண்டி பழுதுபார்க்குமிடம் DRDO உதவியுடன் அமைக்கப்பட்டது. இந்திய கடற்படை கம்பியில்லா தொலைதொடர்பு வசதிகளை செய்து கொடுத்தது.

விநியோக தளமாக மாற்றல்
---------------------

1988-89 ஆம் ஆண்டு இந்த நிலையம் பனியில் மூழ்கியது. இதன்காரணமாக இந்த நிலையம் கைவிடப்பட்டு, **மைத்ரி** என்ற புதிய ஆய்வு நிலையம் தட்சின் கங்கோத்ரியை காட்டிலும் மிதமான தட்பவெப்பம் கொண்ட இடத்தில் அமைக்கப்பட்டது. 25 பிப்ரவரி 1990 ஆம் ஆண்டு இந்த நிலையம் முழுவதுமாக கைவிடப்பட்டதாக அறிவிக்கப்பட்டு பின்பு விநியோக நிலையமாக மாற்றப்பட்டது.

மேற்கோள்கள்
-----------

1. ↑  அண்டார்டிகாவுக்கான இந்தியாவின் திட்டம்
2. ↑
3. ↑
**மண்ணுளிப்பாம்பு**, **இருதலைமணியன்**  என்றும் அழைக்கப்படும் **இருதலைப்பாம்பு**, (*Eryx johnii* ) நச்சுத்தன்மை *அற்றது*. இந்தியத் துணைக்கண்டத்தின் வறண்ட பகுதிகள், வடமேற்குப் பகுதி, பாகிஸ்தான், நேபாளம் உள்ளிட்ட நாடுகளிலும் பெரும்பாலும் காணப்படுகிறது.

இருதலை ஏன்?
-----------

இருதலைமணியன்
இதன் *வால்* மிகவும் மழுங்கியும் உருண்டையான முனையும் கொண்டு விளங்குவதால் தலையைப் போல தோற்றம் அளிக்கிறது; இதுவே இப்பாம்பிற்கு இரண்டு தலைகள் உள்ளன என்ற தவறான எண்ணத்திற்கு அடிகோலுகின்றது.  மேலும், பாம்பாட்டிகள் இதன் வாலை சற்றுக் காயப்படுத்திவிடுவர் (கண் போலத் தெரிவதற்காக); பிறகு இரட்டைத்தலை கொண்ட பாம்பு என்று கூறி மக்களை எளிதில் மயக்க முடியும்.

சிறைபிடிக்கப்படுவது ஏன்?
------------------------

இவை சிறைப்படுத்தப்பட்டு, விரும்பத்தக்க செல்ல உயிர்களாக அதிகளவில் வளர்க்கப்படுவது அமெரிக்காவில் தான். இதற்கு இரு காரணங்கள்: அ] இவற்றின் குட்டிகள் மிகவும் கவர்ச்சியானவை. ஆ] வளர்ந்த பாம்புகளும் மிகவும் விரும்பத்தக்க வகையில் சாதுவானவை.

உடலளவு
------

* பிறக்கும் போது - 22.0 செ.மீ
* முழுவளர்ச்சி அடைந்த பின் - 75.0 செ.மீ
* பெரும அளவு - 100 செ.மீ

உடல் தோற்றம்
------------

செங்குத்துக் கருவிழி
தடிமனான உடலுடன் மழுங்கிய முகடுடைய செதில்களும் உள்ளதால் தொடுவதற்கு வழுவழுப்பாக இருப்பவை; கழுத்தை விட தலை அகலம் குறைவாக இருக்கும். இதன் சிறிய கண்ணில் செங்குத்துக் கருவிழி காணப்படும். செம்பழுப்பு, கரும்பழுப்பு, செம்மஞ்சள் ஆகிய வெவ்வேறு நிறங்களில் காணப்படலாம். (ஒரே பாம்பு அல்ல)

இயல்பு
------

இரவில் வேட்டையாடும் இயல்புடைய இவை பெரும்பாலும் சாதுவான குணத்துடனே காணப்படுகின்றன. மணற்பாங்கான, வறண்ட பகுதிகளையே இவை விரும்பும். மண் மலைப்பாம்பைப் போன்ற இரையைக் கொல்லும் முறையை உடையது இப்பாம்பு; பிற பாம்புகளையும் இவை உண்ணக்கூடியவை.

### வேறுபாடான ஓர் இயல்பு

இது தாக்கப்படும் போது, தன் தலையை மண்ணில் புதைத்து வாலை மேலெழுப்பி முன்னும் பின்னுமாக ஆட்டும்; எனவே, தாக்கவந்த எதிரி, இதன் வாலைத் தாக்கிவிட்டுச் சென்று விடும் - இதுவும் தலைதப்பும்.

குட்டி இருதலைப்பாம்புகள்
------------------------

பெரும்பாலும் ஜூன் மாத தருணத்தில், நான்கிலிருந்து ஆறு வரை உயிருள்ள குட்டிகளாகவே பெண் பாம்புகள் ஈனும்; குட்டிகள் பட்டைகளையுடைய வால்களுடன் காணப்படும் (சில குட்டிகள் உடல்களிலும் பட்டையுடன் காணப்படும்).

உருவ ஒற்றுமையுள்ள பிற பாம்புகள்
-------------------------------

* டயர்டின் புழுப்பாம்பு (Diard's Worm Snake)

மேற்கோள்கள்
-----------

1. ↑  McDiarmid RW, Campbell JA, Touré T. 1999. Snake Species of the World: A Taxonomic and Geographic Reference, vol. 1. Herpetologists' League. 511 pp. ISBN 1-893777-00-6 (series). ISBN 1-893777-01-4 (volume).
2. ↑  சென்னைப் பல்கலையின் தமிழ்ப் பேரகரமுதலியில் **இருதலைப்பாம்பு** 
[*தொடர்பிழந்த இணைப்பு*]
3. ↑   Snakes of India - The Field Guide by இரோமுலசு விட்டேக்கர் & A. Captain p. 82 (Draco Books)
4. ↑   kingsnake.com - Introduction
5. ↑   kingsnake.com - Indian Sandboas in Captivity
**தெருமூடிமடம்** நீண்ட தூரப் பயணம் செய்வோர் தங்கி இளைப்பாறிச் செல்வதற்காகவும், வண்டியில் மாடுகளை அவிழ்ந்து தண்ணீர் குடிக்க விடுவதற்காகவும் முன்னைய காலத்தில் தெருவை மூடிக் கட்டப்பட்ட ஒரு திறந்த இளைப்பாறு மடம் ஆகும். இதற்கு இணைவாக கிணறும் தனிக்கல்லில் பொழியப்பட்ட கற்றொட்டியும் இம்மண்டபத்தின் அருகில் அமைக்கப்பட்டிருக்கும். இத்தகைய அமைப்புகள் பெரும்பாலும் கோவில்களின் அருகாமையில் அமைக்கப்படுவது வழமை. இது தமிழர் பாரம்பரியங்களில் ஒன்று எனவும் கருதப்படுகிறது. மடத்தை ஒரே கூரை மூடியிருப்பதாலேயே இது தெருமூடிமடம் என அழைக்கப்படுகிறது.

நிரந்தர தெருமூடிமடம்
--------------------

நிரந்தரத் தெருமூடிமடங்கள் தூண்களுடன், ஓடுகளால் வேயப்பட்டு, பொழிகற்களாலான திண்ணைகள் அமைக்கப்பட்டு நிரந்தரமாகவே இருப்பவை.

தற்காலிக தெருமூடிமடம்
---------------------

தற்காலிக தெருமூடிமடங்கள் திருவிழாக்காலங்களில் உற்சவம் முடியும் வரை தற்காலிகமாக அமைக்கப்படுகின்றன. இவை ஓலைகளால் வேயப்பட்ட தெருமூடிமடங்களாக இருக்கும்.

இலங்கையின் பருத்தித்துறையில் தெருமூடிமடம்
-----------------------------------------

பருத்தித்துறை நகரப் பகுதியில், தும்பளைக்குப் போகும் வீதியில், சிவன்கோவிலுக்கு முன்பாக ஒரு நிரந்தரத் தெருமூடிமடம் உள்ளது. தெருவின் இரு பக்கங்களிலும் மட்டத்தில் உயர்ந்த திண்ணைகள் கட்டப்பட்டுள்ளன. இத் தெரு மூடி மடம் 150 வருடங்கள் பழைமை வாய்ந்தது. இதன் கட்டடக்கலை திராவிடக்கலைப்பாணியில் அமைந்துள்ளது. வெண்வைரச் சுண்ணக்கல்லினால் உருவாக்கப்பட்ட தூண்கள், அதன் கபோதங்கள் மற்றும் தளம் ஆகியவை சிறந்த கலை வேலைப்பாடுகளைக் கொண்டிருக்கின்றன. இங்கு 16 தூண்கள் காணப்படுகின்றன. இவற்றுள் ஆறு தூண்களில் தமிழ் வரிவடிவில் சாசனங்கள் பொறிக்கப்பட்டிருக்கின்றன.

மேற்கோள்கள்
-----------

வெளி இணைப்புகள்
---------------

* தெருமூடிமடம்
* 
* தமிழர் பண்பாட்டின் வேர்களான ஆவுரஞ்சி கற்கள், சுமைதாங்கிகள், சங்கடப்படலைகள், தெருமூடிமடம்...
[*தொடர்பிழந்த இணைப்பு*]
**இருங்கோவேள்** பாரிமகளிரை மணந்துகொள்ள மறுத்தவன்    

வடபால் முனிவன் தடவினில் தோன்றி, செம்புக்கோட்டை துவரையை ஆண்டு, 49 வழிமுறை வந்த வேளிருள் வேள் என்று புகழப்படுகிறான்.   

சோழன் கரிகாலன் இருங்கோவேளை வீழ்த்தினான்    

இருங்கோ வேண்மான் தலையாலங்கானப் போரில் நெடுஞ்செழியனை எதிர்த்த எழுவரில் ஒருவன்

இருக்குவேள் அரசர்கள்
--------------------

இருக்குவேள் அரசர்கள் இருங்கோவேளின் வழிவந்தவர்கள் என்றும் இரு மரபினரும் வெவ்வேறு என்று மாற்றுக்கருத்துகள் ஆய்வாளர்களிடையே நிலவுகின்றன. இருக்குவேள் அரசரும் இருங்கோவேள் அரசரும் ஒருவரே என்று ஆரோக்கியசாமி தம்முடைய நூலில் கூறுகிறார். ஆனால் சங்க காலத்தில் இருந்த இருங்கோவேள் அரசருக்கும் பிற்காலத்தில் இருந்த இருக்குவேள் அரசருக்கும் யாதொரு தொடர்பும் இல்லை. அவர்கள் வேறு; இவர்கள் வேறு. பெயர்களில் காணப்படுகின்ற ஒற்றுமை பற்றி இருவரையும் ஒருவராக ஊகிப்பது கூடாது என்கிறார் மயிலை சீனி. வேங்கடசாமி.

சான்று மேற்கோள்
---------------

1. ↑  கபிலர் புறம் 202
2. ↑  கபிலர் புறம் 201
3. ↑  பட்டினப்பாலை 282
4. ↑  நக்கீரர் அகம் 36
5. ↑  M. Arokiaswamy, The Early History of the Vellar Basin
6. ↑  பண்டைத் தமிழக வரலாறு களப்பிரர் - துளு நாடு, பக்கம் 72
அருள்மிகு ஊமைக்கருமியண்ணன் திருக்கோவில், தோளூர்
**ஊமைக்கருமியண்ணன் (Umaikkarumiyannan)**, கொங்கு நாட்டின் கொங்கு வேளாளர் கூட்டங்களில் காடை குல  மக்கள் தெய்வங்களில் ஒன்றாகும். இவர் நாமக்கல் மாவட்டம், தோளூர் கிராமத்தில் கோயில் கொண்டுள்ளார்.

### கோவிலில் உடன் அமைந்த தெய்வங்கள்

 விநாயகர், கன்னிமார் சுவாமிகள், கருமியண்ணன் சுவாமி, ஊமைக்கருமியண்ணன் சுவாமி, நல்லேந்திரர் சுவாமி, தங்காயி-பெரியக்காண்டியம்மன், சின்னண்ணன்-பெரியண்ணன் (அண்ணமார் சுவாமிகள்).

### கோவிலில் பூஜை முறைகள்

 முதலில் அனைத்து சுவாமிகளுக்கும் படையல்கள் வைக்கப்பட்டு, இதில் ஊமைக்கருமியண்ணன் சுவாமிக்கு மட்டும் தேங்காயை உடைக்காமல் படைக்கப்படும். பூசாரி பூஜையை தொடங்கும் முன் தன் முகத்தினை துணியினால் கண்கள் மட்டும் தெரியும்படி கட்டிக்கொண்டு பூஜையினைத் தொடங்கி முறையே மேலே குறிப்பிட்ட தெய்வங்கள் வரிசைப்படி பூஜை செய்வார்கள்.

ஊமைக்கருமியண்ணன் குதிரை வாகனம்
குதிரை வாகனம்

### சுவாமியின் வாகனம்

 சுவாமிகளின் வாகனம் குதிரை ஆகும். இவ்வாகனம் கருமியண்ணன் சுவாமியை வணங்கியபடி நிற்கும். மேலும் மாற்றொரு குதிரை வாகனம் பின்புறம் அமைந்துள்ளது இவ்வாகனதில் திருவிழாக்காலங்களில் சுவாமி ஊர் பவனி வருவார்கள்.

1. ↑  கொங்கு வேளாளர் கூட்டங்கள்
**இருட்டுக்கடை** என்பது தமிழ்நாட்டின், திருநெல்வேலி நெல்லையப்பர் கோவில் நுழைவாயிலுக்கு எதிரே அமைந்துள்ள ஒரு அல்வா கடையாகும். இதன் தனி சுவைக்காக புகழ் பெற்றது. குறிப்பாக தென்னிந்திய சுற்றுலா பயணிகள் இங்கு அல்வா வாங்குவது வழக்கம்.

அல்வாவின் தனித்துவம்
--------------------

இருட்டுக்கடை அல்வாவிற்கென்று தனிச்சுவை வரக் காரணம் அல்வா செய்ய பயன்படுத்தும் கோதுமையை இயந்திரத்தில் அரைக்காமல் கைகளால் தான் அரைக்கிறார்கள் மற்றும் தாமிரபரணி ஆற்றின் தண்ணீரும், இந்த அல்வாவிற்கான தனி சுவையை தருவதாக சொல்லப்படுகிறது. கைகளால் தான் அல்வா கிண்டுகிறார்கள் என்பதால் ஒரு நாளைக்கு குறிப்பிட்ட அளவு அல்வா மட்டுமே தயார் செய்கிறார்கள்.

பெயர் காரணம்
------------

கடை ஆரம்பிக்கப்பட்ட நாளில் ஒரே ஒரு எண்ணெய் விளக்கு மட்டுமே இருந்திருக்கிறது. மாலை நேரத்தில் தான் இது திறக்கப்படுவது வழக்கம் என்பதால் இருட்டாய் இருக்கும் கடை என்பதே காலப்போக்கில் மாறி 'இருட்டுக்கடை' என்றாகிவிட்டது. இன்றுவரை இதற்கென தனி பெயர்பலகை கூட கிடையாது. இப்போது எண்ணெய் விளக்குக்கு பதில் சாதாரண மின்விளக்கை மட்டுமே பயன் படுத்துகிறார்கள்.

வரலாறு
------

1940களில் இராஜஸ்தானை சேர்ந்த பிஜிலி சிங் என்பவரால் துவங்கப்பட்டு, இப்போது அவருடைய மூன்றாம் தலைமுறை வாரிசுகளால் நடத்தப்படுகிறது.

அமைவிடம்
--------

நெல்லை நகரின் மையமான நெல்லையப்பர் கோவிலுக்கு எதிரில் இந்தக்கடை உள்ளது.

திறக்கும் நேரம்
---------------

மாலை 5 மணி அளவில் இருட்டுக்கடை திறக்கப்பட்டு, இரவு 8.00 மணிக்கு முன்பாக மூடப்படுகிறது.

நீதிமன்றத் தடை
--------------

இருட்டுக் கடை அல்வா பெயரில் போலி கடைகள் நடத்தவும், இந்தப் பெயரை வேறு யாரும் பயன்படுத்தவும் நீதிமன்றம் தடை விதித்துள்ளது.

மேற்கோள்கள்
-----------

1. ↑  "திருநெல்வேலி இருட்டுக்கடை அல்வாவின் கதை".
2. ↑  "இருட்டுக்கடை அல்வா பெயரில் வேறு யாரும் கடை நடத்தத் தடை!". ஒன்இந்தியா தமிழ் (ஏப்ரல் 22, 2011)
**பிரஞ்சு வெண்கலம்** *(French Bronze)* குறிப்பாக 91% தாமிரம், 2% வெள்ளீயம், 6% துத்தநாகம் 1% ஈயம் ஆகிய உலோகங்களைக் கலந்து உருவாக்கப்படும் ஒரு கலப்புலோகம் ஆகும் .

பயன்கள்
-------

பிரஞ்சு வெண்கலம் மலிவான துத்தநாகப் படிமங்கள் மற்றும் பிற பொருட்கள் உருவாக்கத்தில் தொடர்பு கொண்ட கலப்புலோகம் ஆகும். அசல் வெண்கலம் போன்றே இவை செய்து முடிக்கப்படுகின்றன. பிரஞ்சு வெண்கலத்தை பழைய நூல்கள் பாக்சு-வெண்கலம் என்றும் அழைத்தன. 

5 பகுதிகள் ஏமடைட்டு தூளும் 8 பகுதிகள் ஈய ஆக்சைடும் கலந்து உருவாக்கப்படுகிறது. தேவைப்படும் நிறச்சாயல் வேறுபாடுகளுக்கு ஏற்ப பகுதிப்பொருட்களின் விகிதங்களை மாற்றிக் கொள்ளலாம். வெண்கலமாக மாற்ற வேண்டிய பொருளின் மீது மென் தூரிகையால் தீட்டி தயார்படுத்திய பின்னர், உலர்ந்ததும் மீண்டும் ஒரு முறை வன் தூரிகையால் வண்ணம் தீட்டி நிறைவு செய்யப்படுகிறது .

மேற்கோள்கள்
-----------

1. ↑  Ripley, George; Dana, Charles Anderson (1861). *The New American Cyclopaedia: A Popular Dictionary of General Knowledge*. **3**. D. Appleton and Co.. பக். 729.
2. ↑  Watt, Alexander (1887). *Electro-Metallurgy Practically Treated*. D. Van Nostrand. பக். 211–212.
2007 ஆம் ஆண்டு மே மாதம் 16 ஆம் தேதி கூடிய ஐக்கிய நாடுகள் பொதுச்சபை, 2008 ஆம் ஆண்டை **அனைத்துலக மொழிகள் ஆண்டு** என அறிவித்ததது. இது தொடர்பில் யுனெசுக்கோ எடுத்த தீர்மானத்துக்கு இணங்கவே இந்த அறிவிப்பு வெளியானது. மொழிகள் தொடர்பான விடயங்கள் யுனெசுக்கோவுக்குக் கல்வி, அறிவியல், சமூக மற்றும் மானிட அறிவியல்கள், பண்பாடு, தொடர்பாடல், தகவல் ஆகியவை தொடர்பில் வழங்கப்பட்டுள்ள ஆணைகளின் அடிப்படையாக அமைந்துள்ளதால், இந்நிகழ்வை யுனெசுக்கோவே முன்னணியில் நின்று செயல்படுத்தியது.

உண்மையான பன்மொழியியம், வேற்றுமையில் ஒற்றுமையை வளர்க்க உதவும் என்பதையும், நாடுகளிடையே புரிந்துணர்வை ஏற்படுத்தும் என்பதையும் ஐக்கிய நாடுகள் அவை ஏற்றுக்கொண்டதன் பேரிலேயே இந்த நடவடிக்கையை எடுத்ததாக ஐக்கிய நாடுகள் தகவல் அறிக்கை குறிப்பிடுகிறது. ஐக்கிய நாடுகள் அவையிலும் அதன் அலுவலக மொழிகள் எல்லாவற்றுக்கும் சமமான வாய்ப்புக்களும், வளங்களும் வழங்கவேண்டும் என்றும், ஐக்கிய நாடுகள் அவையின் முக்கியமான பழைய ஆவணங்கள் அனைத்தையும் ஆறு அலுவலக மொழிகளிலும் மொழிபெயர்க்கும் வேலையை நிறைவாக்க வேண்டும் என்றும் ஐக்கிய நாடுகள் பொதுச் சபை செயலாளர் நாயகத்தைக் கேட்டுக்கொண்டது.

மொழிகள் ஆண்டையொட்டிய செயல் திட்டங்கள் ஆய்வுகள், விழிப்புணர்வை ஏற்படுத்துதல், திட்டங்களுக்கு ஆதரவளித்தல், வலையமைப்புக்களை உருவாக்குதல், தகவல்களை வழங்குதல், பல மட்டங்களிலான களப்பணிகளில் ஈடுபடல் போன்ற பல்வேறு வடிவங்களில் அமையலாம் என்று யுனெசுக்கோ அறிவுறுத்தியது. பொதுவாக இவ்வாறான நடவடிக்கைகள் பல்துறை சார்ந்தவையாக இருப்பினும், செயல் திட்டங்கள் குறிப்பிட்ட துறைகள் சார்ந்து அமையலாம் என்றும் யுனெசுக்கோ எடுத்துக்காட்டியது. யுனெசுக்கோ குறித்துக்காட்டிய சில துறைகள்:

* கல்விசார்ந்த முன்முயற்சிகள்.
* அறிவியல் சார்ந்த திட்டங்கள்.
* பண்பாட்டை மையப்படுத்திய திட்டங்கள்.
* தொடர்பாடல், தகவல் சார்ந்த திட்டங்கள்

குறிப்புக்கள்
-------------

1. ↑  ஐக்கிய நாடுகள் பொதுச் சபை  *தீர்மானம்*  *266*. **A/RES/61/266**  16 மே 2007.  Retrieved 2008-09-18.
2. ↑  அனைத்துலக மொழிகள் ஆண்டு தொடர்பான தகவல் அறிக்கை
3. ↑  மொழிகள் ஆண்டு தொடர்பிலான செயற்பாடுகள் குறித்த யுனெசுக்கோ அறிவுறுத்தல்

இவற்றையும் பார்க்கவும்
----------------------

* ஐக்கிய நாடுகள் கடைப்பிடிப்புக்கள் - அனைத்துலக ஆண்டு
* அனைத்துலகத் தாய்மொழி நாள்
* உலகளாவிய மொழி உரிமைகள் சாற்றுரை

வெளியிணைப்புக்கள்
-----------------

* யுனெசுக்கோ நுழைவாயில் பக்கம்: "2008, International Year of Languages - Languages matter!" (ஆங்கில மொழியில்)
* ஐ.நா. நுழைவாயில் பக்கம்: "அனைத்துலக மொழிகள் ஆண்டு" (ஆங்கில மொழியில்)
* ICVWiki பக்கம் - மொழிப் பல்வகைமைக்கான உலக வலையமைப்பு (மாயா) அனைத்துலக மொழிகள் ஆண்டுக்கான நிகழ்ச்சி நிரலையும் உள்ளடக்கியது. பரணிடப்பட்டது 2008-01-10 at the வந்தவழி இயந்திரம் (ஆங்கில மொழியில்)
* Support for International Year of Languages 2008
வி.திவ்வியராஜன்
**வி. திவ்வியராஜன்** (பி: வரணி, யாழ்ப்பாணம்) பாடகர், பாடலாசிரியர், நடிகர், கதாசிரியர், இசை அமைப்பாளர், திரைப்பட இயக்குனர் என்ற பல அடை மொழிகளுக்கு உரித்தானவர். இலங்கையில் ரூபவாகினி நடத்திய "உதயகீதம்" மெல்லிசைப்போட்டியில் கலந்து முதலிடம் பெற்றவர். அங்கே "கிராமத்துக் கனவுகள்" முதலான வானொலி நாடகங்களிலும் நடித்தவர். இவர் பாடிய, மெட்டமைத்த பல பாடல்கள் கனடாவில் இறுவட்டுக்களாக வந்திருக்கின்றன.

திரைப்படம்
----------

இவரே திரைக்கதை எழுதி, இயக்கி, தயாரித்த திரைப்படங்கள்

* சகா
* உறவு

இறுவட்டுக்கள்
-------------

* புலரும் வேளையில் - அருவி வெளியீடு

1. புலரும் வேளையில் - சாந்தினி வர்மனுடன்
2. சிறுநண்டு மணல் மீது - சங்கீதா திவ்யராஜனுடன்
3. வெள்ளி சிணுங்கி - தனிப் பாடல்
4. பாட்டனார் பண்படுத்தி - சாந்தினி வர்மனுடன்

* காற்றோடு பேசு - அருவி வெளியீடு

1. ஊரான ஊரிழந்தோம் - தனிப் பாடல்
2. அக்கரையில் நீயிருக்க - சாந்தினி வர்மனுடன்

* பேசாப் பொருள்.... (பாரதி பாடல்கள் - கவின் கலாலயா வெளியீடு)

1. எனக்கு வேண்டும் - தனிப்பாடல்
2. உலகத்து நாயகியே - சிறீதேவி பவநீதனுடன்
3. செத்தபிறகு சிவலோகம் - தனிப் பாடல்
4. அச்சமில்லை அமுங்குதல் இல்லை - மயூரன் தனஞ்செயனுடன்
5. தேடிச் சோறு நிதம் தின்று - தனிப்பாடல்

வெளி இணைப்புக்கள்
-----------------

ஊரான ஊரிழந்தோம் - பாடல் கேட்க பரணிடப்பட்டது 2007-09-30 at the வந்தவழி இயந்திரம்
**வி. பி. நந்தகுமார்**  (*V. P. Nandakumar*) இந்தியாவின் கேரள மாநிலம் திருச்சூர் மாவட்டத்தில் உள்ள வாலாபாத்தைச் சேர்ந்த ஒரு தொழிலதிபராவார். இவர் மணப்புரம் நிதி நிறுவனத்தின் நிர்வாக இயக்குனராகவும் தலைமை நிர்வாக அதிகாரியாகவும் பணிபுரிகிறார். 

ஆசிர்வாத் சிறுநிதி நிறுவனத்தின் தலைவராகவும் நந்தகுமார் உள்ளார். இந்நிறுவனம் இந்தியாவின் 4 வது பெரிய சிறுநிதி குழுமமாகும். இந்நிறுவனத்தின் மூலதன மதிப்பு 5,000 கோடி ரூபாயாகும். இந்தியா முழுவதும் 2,600 கிளைகள் உள்ளன, 26,000 பேர் வேலை செய்கிறார்கள். நிறுவனத்தின் வருவாய் ரூ 2,200 கோடியாகும் சொத்துக்கள் சுமார் 11,000 கோடியாகும்.

வாழ்க்கைக் குறிப்பு
-------------------

நந்தகுமாரின் தாயார் ஓர் ஆரம்ப பள்ளி ஆசிரியராக இருந்தார். முதுகலைப் பட்டம் பெற்ற பின்னர் நந்தகுமார் தனியார் வங்கியான கோழிக்கோடிலுள்ள நெடுங்காடி வங்கியில் நன்னடத்தை அலுவலராகப் பணிபுரிந்தார். தந்தைக்கு உடல்நிலை சரியில்லாத காரணத்தால் வங்கிப் பணியிலிருந்து 1986 ஆம் ஆண்டு விலகி குடும்பத் தொழிலுக்குத் திரும்பினார். வங்கியில் பெற்ற அனுபவங்களைக் கொண்டு குடும்ப அடகுத் தொழிலை விரிவுபடுத்தினார். கேரள வங்கிகள் கணினி மயமாக்கப்படுவதற்கு முன்பே இவர் தனது நிறுவனத்தை கணினி மயமாக்கினார். ஆறே ஆண்டுகளில் இவரது நிறுவனத்தின் சொத்து மதிப்பு ஏழு கோடியாக உயர்ந்தது. பின்னர் படிப்படியாக நிறுவனம் மிகப்பெரிய வளர்ச்சி கண்டது.

தனித்தன்மை
----------

வி.பி. நந்தகுமார் பன்னாட்டு அரிமா சங்கத்தின் பன்னாட்டு இயக்குநராகவும் உள்ளார்.

மேற்கோள்கள்
-----------

1. ↑  Sinha, Shiply (27 February 2019). "Dealing with NBFC risks: Loosen the bank strings". *The Economic Times*. 10 March 2019 அன்று பார்க்கப்பட்டது.
2. ↑  "We have not made any mistakes knowingly: V P Nandakumar". Business Standard. 2013-10-03 அன்று பார்க்கப்பட்டது.
3. ↑  "V.P. Nandakumar re-appointed Manappuram Finance MD & CEO". The Hindu Business Line. 2013-10-03 அன்று பார்க்கப்பட்டது.
4. ↑  "There's gold in the gold loans business for Manappuram". FirstPost. 2013-10-03 அன்று பார்க்கப்பட்டது.
5. ↑  "VP Nandakumar: Man with the Midas touch". Rediff. 2013-10-03 அன்று பார்க்கப்பட்டது.
6. ↑  Asokan, Mamtha (2 January 2020). "Asirvad Microfinance crosses Rs 5,000 crore in AUM". *The Times of India*.. பார்த்த நாள்: 10 January 2020.
7. ↑  Bureau, BW Online (3 October 2019). "Lions Club Inaugurates World's First Club For Transgenders". *Business World*.. பார்த்த நாள்: 10 October 2019.
**இருங்காட்டுக்கோட்டை** (*Irungattukottai*) சென்னைக்கு மிக அருகே சென்னை - பெங்களூர் நெடுஞ்சாலையில் (நெ. சா: 4) உள்ள ஒரு பகுதியாகும். இது காஞ்சிபுரம் மாவட்டத்தில் உள்ளது. கடந்த 10 ஆண்டுகளாக இருங்காட்டுகோட்டையில் தமிழக அரசும் பல தொழில் மற்றும் உற்பத்தி நிறுவனங்களும் அதிகளவில் தங்கள் முதலீடுகளை செய்துள்ளமையால் முக்கியத்துவம் வாய்ந்த பகுதியாக மாறியுள்ளது. 

மதராஸ் கார் பந்தய ஓடுதளம்
தமிழக அரசானது இங்கு தமிழ்நாடு அரசு தொழில் முன்னேற்ற கழகம் (சிப்காட்) பெருந்தொழில் வளாகத்தையும் சிறப்பு பொருளாதார மண்டலத்தையும் அமைத்துள்ளது.

இருங்காட்டுக்கோட்டையில் ஹுண்டாய் கார் நிறுவனமானது மிகப்பெரிய கார் தொழிற்சாலையை அமைத்துள்ளது. இதன் மூலம் ஆப்ரிக்கா, மத்திய கிழக்கு நாடுகள், இலத்தீன் அமெரிக்கா, ஆத்திரேலியா உள்ளிட்ட 85 நாடுகளுக்கு கார்களை ஏற்றுமதி செய்யும் மையமாக இருங்காட்டுக்கோட்டை விளங்குகிறது. இந்தியாவின் முதல் தனியார் வான்வழி சரக்கு போக்குவரத்து நிலையம் அமைக்கும் பணியானது 2015 சூலை 17 அன்று துவங்கப்பட்டுள்ளது.

பொ.ஊ. 1025-ல் சோழர்காலத்தில் கட்டப்பட்ட சிவன் கோவில் சிதிலமடைந்த நிலையில் இங்கு அமைந்துள்ளது. இது இராஜராஜ சோழனால் நிறுவப்பட்டது.

மேற்கோள்கள்
-----------

1. ↑  Simhan, Te Raja (18 July 2015). "India's first private air freight station all set to open in Chennai". *The Hindu Business Line*. .